**Köveskál és Térsége Szennyvíz Társulás**

**8274 Köveskál, Fő u.10.**

**Tel: 87/464-017**

**web:** [www.koveskal.hu](http://www.szentbekkalla.hu/) **e-mail:** jegyzo@kovagoors.hu

**Előterjesztés**

**Köveskál és Térsége Szennyvíz Társulás Társulási Tanács Elnöke döntéséhez**

Tárgy: 2021. évi költségvetés előterjesztése

Előkészítette: Molnárné Szalai Valéria pénzügyi ügyintéző

A 2021. évi költségvetés tervezés előkészítését az államháztartásról szóló 2011. évi CXCV. törvény és az államháztartás végrehajtásáról szóló 368/2011. (XII. 31.) kormányrendelet előírásai szerint végeztük el.

A jegyző által elkészített költségvetési rendelet-tervezetet a polgármester február 15-éig nyújtja be a képviselő-testületnek.

Köveskál és Térsége Szennyvíz Társulás Társulási Tanácsa a 2011. évi CXCV. törvény 26. § (1) bekezdésében kapott felhatalmazás alapján határozatban fogadja el költségvetését.

Az Országgyűlés elfogadta a Magyarország 2021. évi központi költségvetéséről szóló 2020. évi XC. törvényt, mely alapul szolgál költségvetésünk elkészítéséhez.

A költségvetési határozati javaslat a költségvetési törvény iránymutatásai alapján, a feladatváltozásokat és jogszabályváltozásokat figyelembe véve készült.

Az államháztartási törvény rögzíti az önkormányzat költségvetési rendelet tartalmára vonatkozó előírásokat. A hivatkozott jogszabályok az irányadóak arra vonatkozóan, hogy mit kell tartalmaznia az önkormányzat költségvetési bevételeinek és kiadásainak, valamint a rendelet-tervezet (Társulás esetén határozat) kötelezően előírt tartalmi elemeit is tartalmazza.

A költségvetési szervek gazdálkodása során betartandó alapkövetelmények: gazdaságosság, hatékonyság, eredményesség.

A költségvetés a dologi kiadások között a folyószámla vezetés utáni banki költségeket és a 2020. évre vonatkozó áfa befizetésre tervezett előirányzatokat tartalmazza. Itt szerepel a honlapon történő nyilvánosság biztosítását szolgáló megjelenés költsége, illetve a Bakonykarszt Zrt. által kiszámlázott gördülő fejlesztési terv jóváhagyásához szükséges eljárás hatósági igazgatási díja. Terveztünk 200.000.-Ft karbantartási költséget esetlegesen felmerülő eseti karbantartásra kis javításra az előző évhez hasonlóan. 150.000.-Ft-ot szerepel a költségvetésben a folyamatban lévő ügyvédi munkára.

A bevételek jelentős részét a Bakonykarszt Zrt. részére kiállított eszközhasználati bérleti díj bevételei képezik. Az idei évben - két év után - újra utalják a kiállított számla ellenértékét a Társulás részére, a megelőző két évben ugyanis az eszközhasználati díj terhére került beszámításra a vagyonértékelés költsége.

A társulás bankszámláján és pénztárában 2020. december 31-én 9.978.523.-Ft állt rendelkezésre, melyet pénzmaradványként építettünk be a költségvetésünkbe. A kiadási oldalon a későbbiekben felmerülő kiadások fedezetére tartalékot képeztünk.

Köveskál és Térsége Szennyvíz Társulás foglalkoztatotti létszámmal nem rendelkezik.

A Szennyvíz Társulás kizárólag kötelező feladatokat lát el.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. A Kormány a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

Kérem a 2021. évi költségvetésre vonatkozó előterjesztést és határozattervezetet szíveskedjen megvitatni, majd azt követően elfogadni.

**KÖVESKÁL ÉS TÉRSÉGE SZENNYVÍZ TÁRSULÁS TÁRSULÁSI TANÁCSA**

***……./2021. (II…..) Határozat***

***A 2021. évi költségvetésről***

A Köveskál és Térsége Szennyvíz Társulás Társulási Tanácsa - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Köveskál és Térsége Szennyvíz Társulás Társulási Tanács Elnöke a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I. 29.) Korm. rendelettel kihirdetett veszélyhelyzetben - az államháztartásról szóló 2011. évi CXCV. törvény 26.§ (1) bekezdése alapján az alábbiak szerint dönt a gazdálkodásáról szóló 2021. évi költségvetés elfogadásáról.

I. A Társulási Tanács Elnöke a 2021. évi költségvetés bevételi főösszegét 12.144.291.- Ft – ban, kiadási főösszegét 12.144.291 Ft – ban állapítja meg.

II. A kiadási főösszegen belül a kiemelt előirányzatokat az Elnök a következőképpen állapítja meg:

a) személyi juttatások 0 Ft

b) munkaadókat terhelő járulékok 0 Ft

c) dologi kiadások 979.460 Ft

d) működési pénzeszköz átadás, támogatások 0 Ft

e) általános tartalék 11.164.831 Ft

f) felújítási kiadások 0 Ft

g) beruházások 0 Ft

h) felhalmozási célú pénzeszköz átadás 0 Ft

i) egyéb felhalmozási célú kiadás 0 Ft.

III. A bevételi főösszegen belül a kiemelt előirányzatokat az Elnök a következőképpen állapítja meg:

a) működési bevételek 2.078.768 Ft

b) önkormányzatok sajátos bevételei 0 Ft

c) önkormányzat költségvetési támogatása 0 Ft

d) támogatásértékű működési célú bevételek,

működési célú pénzeszköz átvétel 0 Ft

e)felhalmozási célú pénzeszköz átvétel 0 Ft

f) egyéb felhalmozási célú bevétel 0 Ft

g) előző évi pénzmaradvány igénybevétele 10.065.523 Ft.

IV. Az Elnök a költségvetési létszámkeretet összesen 0 főben állapítja meg.

V. A Köveskál és Térsége Szennyvíz Társulás kizárólag kötelező feladatokat lát el.

VI. A Társulás tekintetében:

a) a megállapított bevételi és kiadási főösszeg megoszlását, annak összevont mérlegét az 1. melléklet*;*

b) a megállapított kiadási, bevételi főösszeg forrásonkénti megbontását előirányzatonként a 2. melléklet;

c) a működési és a felhalmozási bevételek és kiadások alakulását a 3. és a 4. melléklet

tartalmazza.

VII. Az Elnök a 2021. évi költségvetésben 11.164.831 Ft tartalékot tervez.

VIII. A hitelműveletekkel kapcsolatos hatáskörök gyakorlására a Társulási Tanács jogosult.

IX. A Társulási Tanács kizárólagos hatáskörébe tartozik a költségvetési határozat kiemelt előirányzatainak módosítása.

Köveskál, 2021. február 26.

 Györffy Szabolcs Zoltán

 elnök